I Wrote a Song

«I Wrote a Song» (norsk oversettelse: jeg skrev en sang) er en sang av den engelske vokalisten og låtskriveren Mae Muller, som hun skrev sammen med Karen Poole og Lewis Thompson. Den ble utgitt som singel 9. mars 2023. Sangen var Storbritannias bidrag i Eurovision Song Contest 2023 etter å ha blitt internt utvalgt av TaP Music og BBC. Sangen endte nest sist i finalen på hjemmebane i Liverpool.

Om sangen 
Muller skrev sangen sammen med låtskriverne Karen Poole og Lewis Thompson, og produsert av Alfred Parx (L Devine). Sangen ble skrevet i 2022, da Muller gikk gjennom en tøff tid og ville føle seg sterkere og tøffere rundt romantiske forhold.

Den 9. mars 2023 kunngjorde BBC at Muller var Storbritannias representant i Eurovision Song Contest med låten «I Wrote a Song». Kunngjøringen skjedde under The Radio 2 Breakfast Show med Zoe Ball og studiogjest Rylan Clark. Musikkvideoen til sangen ble sluppet samme dag på  Eurovision Song Contests offisielle YouTube-kanal og de største strømmetjenestene.

Som vertsnasjon og en av konkurransens største økonomiske bidragsytere, var Storbritannia direktekvalifisert til finalen lørdag 13. mai 2023. Sangen var det 26. og siste bidraget ut på scenen i finalen. I avstemningen fikk låten 24 poeng og endte på 25. og nest siste plass.

Listeplasseringer

Referanser 

Britiske sanger
Sanger fra 2023
Bidrag til Eurovision Song Contest 2023